Lineêr B - Wikipedia
Lineêr B is ’n lettergreepskrif wat gebruik is om Miceense Grieks, die vroegste bekende vorm van Grieks, mee te skryf. Dit was in gebruik verskeie eeue voor die Griekse alfabet. Die vroegste Miceense geskrifte dateer uit omstreeks 1450 v.C. Dit kom van Lineêr A, ’n onontsyferde skrif waarin Minoïes geskryf is.
Lettergreepskrif, met bykomende ideogramme
U+10000–U+1007F sillabiese tekens
Hierdie bladsy kan fonetiese IFA-simbole bevat
Lineêr B, wat hoofsaaklik voorgekom het in paleisargiewe by Knossos, Sinodië, Pylos, Thebe en Micene, het verdwyn met die val van die Miceense beskawing aan die einde van die Bronstydperk. Geen tekens van die skrif kom in die daaropvolgende tydperk, die Griekse Donker Eeue, voor nie. Die skrif is ontsyfer deur die jong Engelse argitek en selfgeleerde linguis Michael Ventris.
Lineêr B bestaan uit sowat 87 sillabiese tekens en meer as 100 ideogramme. Laasgenoemde simboliseer voorwerpe en artikels en het geen fonetiese waarde nie.
Dit lyk of Lineêr B tot administratiewe sentrums beperk was. Min verskillende "handskrifte" is opgemerk: 45 in Pylos en 66 in Knossos. Dit lyk dus of die skrif net deur ’n gilde professionele skribas in die paleise gebruik is. Nadat die paleise vernietig is, het die skrif verdwyn.
1 Sillabiese tekens
Tablette met Lineêr B-skrif.
Die volgende tabel bevat die sillabiese tekens wat deur Michael Ventris en John Chadwick ontsyfer is. Aanvangskonsonante word in die linkerkolom aangegee en klinkers in die boonste ry. Die transkripsie van die lettergreep word daarnaas aangegee (dit is dalk nie so uitgespreek nie), asook Bennett se nommer vir die teken, voorafgegaan deur ’n asterisk.
Erkende tekens van vorm V, CV[nota 1]
↑ "New Linear B tablet found at Iklaina". Comité International Permanent des Études Mycéniennes, UNESCO. Besoek op 29 April 2012.
↑ Hogan, C. Michael (2008). "Cydonia". The Modern Antiquarian (in Engels). Julian Cope. Geargiveer vanaf die oorspronklike op 9 Oktober 2019. Besoek op 12 Januarie 2009.
↑ Wren, Linnea Holmer; David J. Wren; Janine M. Carter (1986). Perspectives on Western Art: Source Documents and Readings from the Ancient Near East Through the Middle Ages. Westview Press. p. 55. ISBN 9780064301541.
↑ Hooker, J.T. (1980). Linear B: An Introduction. Bristol Classical Press UK. ISBN 0-906515-69-6.
↑ In linguistiek staan C en V vir konsonant en klinker.
Ontsluit van "https://af.wikipedia.org/w/index.php?title=Lineêr_B&oldid=2166047"
Last edited on 19 April 2020, at 19:15